RESPUNS LA RAPORTUL DIRECȚIEI C.F.R. 


CĂTRE 


MINISTERUL LUCRĂRILOR PUBLICE 


Apărut în «VOINȚA NAȚIONALĂ» din 3 (15) lulie 1898 


cu privire la excluderea Fabricelor Române de uleiuri vegetale de la 


Domnule Redactor al „Voinţei Naţionale", 


In ziarul D-v. din 3 (15) Iulie 1898, 
vedem cu surprindere un răspuns la su- 
plica noastră către d-l Ministru al Lu- 
crărilor Publice, relativă la eliminarea 
fabricelor de uleiuri vegetale din țară 
de la licitaţiunile C. F. R. Surprinderea 
s'a schimbat în indignare, cînd percur- 
gînd raportul d-lui Director al C. F. R. 
am constatat, că, pentru apàrarea actelor 
nelegale comise de această administrație, 


se recurge la insinuări și calomnii fără | 


cel mai mic scrupul, și lucru ne mai 
pomenit, în analele Ministerului de Lu- 
crări Publice, se dă prin ziare textul 
unui raport oficial de administraţie in- 
terioarà. 

Avem onoarea de a cunoaşte per- 
sonal pe d-l Director Saligny ṣi] știm 
că nu e capabil de o faptă rea; ne mi- 
råm, totuși, cum d-sa, a semnat fără o 
prealabilă aprofundare acest raport și 
primeşte cu atita ușurință a intra în 
lucruri obscure, care datează din timpii 
pe cînd d-sa nu era Director al C. F. R. 
şi a andosa ast-fel cu amabilitate situa- 
țiunile neregulate create de subalternii 
d-sale. 

Intirzierea răspunsului provine din 
lipsa noastră din capitală, căci de alt- 
mintrelea dosarul C. F. R. este bine 
clasat în arhivele noastre şi ori-ce răs- 
puns ar trebui să dăm, actele ne stau 
cu ușurință la îndemină. 

Vom lua dar punct cu punct. 

Raportul începe prin a arăta că re- 
clamanţii în număr de trei au fost in- 
vitaţi la toate licitaţiunile ce aŭ avut 
loc pentru uleiurile de rapiță. Numai 
despre aceşti trei fabricanți se vorbește 
în aceste rînduri, iar despre cele-l'alte 
20 fabrici din ţară, nu se vorbește dacă 
au fost invitate sai nu şi iarăși nu se 
spune decît despre licitajiuni, cit despre 
cererile de prețuri particulare şi despre 
comandele date direct pe sub mână la 
fabricanţii streini, nu se vorbește nimic, 
căci cum oare Sar putea ca cineva să 
aibă cunoștință despre cele ce se pe- 
trec în citadela C. F. R.? 

Cu toate acestea noi avem mijlocul 
a proba, că furnituri de ulei de rapiţă 
s'au dat fabricelor streine, fără ca cele 
din ţară să fie invitate și iată cum: 

Din statisticile publicate de C.F.R. 
despre mersul diferitelor servicii ale a- 
cestei administraţiuni, găsim că se con- 
suma în medie la C. F. R. 360.000 kgr. 
ulei de rapiţă pe an. Această cifră se 
controlează prin raportul publicat în 
«Voința» unde s'a scris, că 10.000 kgr. 
ulei de rapiță represintă a 36-a parte 
din consumul anual al C. F. R.:) ceea 
ce face un consum de 1.800.000 kgr. 
pe un interval de 5 ani, 1893—1897, 
interval studiat în «Voința Naţională». 

Tot în acel raport găsim că fabri- 
canţii de ulei romîni şi streini au luat 
prin licitaţie furnitura a: 

886.000 kgr. pt. labricanţi stre- 

ini Și numai 
» nenorociţii fa- 
bricanţi romiîni 


740.000 » 


total 1.626.000 kgr. 

Văzurăm mai sus, că consumaţia de 
ulei de rapiță în intervalul acestor 5 
ani este de 1.800.000 kgr., deci fâcind 
scăderea, rămîne o diferință de 174.000 
kgr. care s'a adjudecat în mod secret. 
Şi încă ar trebui să zicem 174.000 plus 
alte 250.000 kgr. din ultimul contract 
cu casa engleză Price, căci acest con- 
tract s'a încheiat în 1898, an care nu 
tace parte din seria de ş ani luată în 
studiu de noi și de C.F.R. și înglo- 
baţi ca atare în suma de 886.000 kgr. 
ulci din streinătate. 

Să respunda deci C. F. R. în ce mod 
s'a aprovisionat de aceste kilograme de 
ulei în valoare de peste ‘l milioane de 
lei, căci noi fabricanţii romîni, nu avem 
aceasta la cunoștință. 

lată un prim punct, care cere o an- 
chetă împarjială. 


* 
* * 


Analisăm maï departe raportul C. F. 
R. relativ la cele 4 mari furnituri acor- 
date în streinătate contra micilor can- 
tități acordate nouă. 

La Breslau s'a adjudecat 300.000 kgr. 
ulei în 1893 şi chiar Direcţia C.F.R. 


1) In «Voința Naţională» este probabil o eroare, 
cînd se zice că: ro.ooo kgr., ulel de rapiță repre- 
sintă a 6-a parte din intreaga consumaţiune anuală. 
S'a omis un 3 inaintea lui 6 spre a se scrie 36, a- 
decă 360,000 kgr. anual. De altmintrelea se vede că 
numa! la Breslau s'au adjudecat 300.000 kgr. în in- 
terval de 1r luni, deci nu mal! incape indoială că 
consumul trece peste 360.000 kgr. De altraintrelea 
aceasta reiese şi din cele publicate in pamfletul con- 
tra fabricanţilor din țară. 

Licitaţiile Căilor Ferate Române 


recunoaşte că oferta fabricei frații G- 
Assan, era mai avantajoasă ca oferta 
Breslau, care cu toate acestea a obţinut 
furnitura, însă uleiul Breslau se con- 
sumă în lampă mai încet, deci era mai 
avantajos ca uleiul Assan (zicea analisa 
Gr Fk) 

Mai întiiu contestăm acest resultat 
relativ la consumaţiune şi'| contestăm 
nu ca analise, ci ca resultat definitiv. 
Ancheta pe care o cerem, va proba că 
uleiul Breslau nu a eşit ast-fel dupa 
cum analisa sticluței de probă o arăta, 
dar că a fost refuzat în cursul furni- 
turei pus la dispoziţia fabricei germane, 
care a pierdut nu numai costul trans- 
portului de la Breslau la București, dar 
a pierdut şi costul vămei, ce o dată 
încast în Romînia nu se mai restitue, 
ast-fel că acel fabricant german pierzind 
atîtea mii de franci, astăzi nu mai oferă 
marfă la licitaţiunile C.F. R. de cît cu 
condițiune ca: «In cas de retus din par- 
tea C. F. R. a mărfei, plata vămei să 
fe în sarcina C. F. R.». 

Cu această condițiune s'a prezintat 
de la 1893 încoace la toate licitaţiunile 
C. F. R., deci dacă n'ar fi furnizat marfă 
proastă și dacă nu i s'ar fi refuzat ca- 
litativ, ar fi făcut el oare această restric- 
piune la licitaţiunile următoare? De sigur 
că nu! Este dar probat că Dir.C.FE.R. 
departe de a fi realizat o mică econo- 
mie, a suferit o pagubă, primind oferta 
Breslau mai scumpă ca oferta Assan. 

La ce însă ne folosește să probăm 
un lucru care nu lam putut proba a- 
cum; ș ani, cînd Dir: C. F. Ra tzat 
de acest tertip pentru a induce în eroare 
consiliul de administraţie şi consiliul de 
Miniştri? Nu era precisate oare în cae- 
tul de sarcine condiţiunile calitative ? 
Şi dacă erai precisate, pentru ce Direc- 
ţiunea a dat spre analisare uleiul din 
sticluța Breslau și la comparat cu 
media a 10 analise vechi ale uleiului 
Assan. ? Cum, media a 10 analise (alese 
printre cele mai desavantajoase după 
placul Direcţiei) ale uleiului Assan se 
pun față cuo probă mică escepțională 
germană şi se calcă ast-fel condiţiunile 
licitaţiunii, care esclud asemenea pro- 
cedeuri? Cum se face că de la 1893 
încoace fabrica germană n'a mai ga- 
rantat asemenea consumaţiuni fictive 
în lampe? 

După 1893, an în care uleiii de ra- 
piță nu s'a fabricat în Rominia, (C. F. 

R. fiind aproape singura consumatoare 
de uleiu de rapiță din țară) vine anul 
1894 în care asemenea furnitura de 
uleiă de rapiță s'a adjudecat de rîndul 
acesta unei case nu germane, ci ungu- 
rească (Pester Filiale), căci din causă 
cà recolta de rapiță era compromisă în 
Romiînia oferta Assan a fost mai scumpă 
cu 2 centime de cît oferta ungurească. 
Şi pentru 2 centime se închide pe un 
alt an fabricaţia de ulei de rapiţă în 
Rominia. Am oferit să lăsăm prețul 
sub preţul oferit de unguri, însă nu s'a 
luat în considerare această supra-ofertă 
şi fabrica din Pesta a inceput furnitu- 
rile de marfă ungurească aşa de falşi- 
ficată în cît după refuzuri consecutive, 
din partea Dir. C. F. R., ungurii vă- 
zindu-se expuşi a pierde garanţia de 
18000 de franci, au cerut Dir. C. F. R. 
resilierea contractului pe care ni la pre- 
dat nouă fraţilor G. Assan. Garantam 
esactitatea acestui fapt, pe care ancheta 
îl va controla. Ea va vedea că uleiul 
german și cel unguresc au fost nu su- 
perioare uleiului romînesc (după cum 
publică Dir. C. F. R.), dar inferioare în 
așa grad în cit a fost imposibil de în- 
trebuinţat şi cu tot regretul Dir. C. F. R. 
a consimţit ca fraţii G. Assan să con- 
tinue furnitura începută de fabrica un- 
gurească. 

Venim la a 3-a furnitură luată de 
streini, nu germani, nici unguri, ci de 
rindul acesta de englezi (1896). 

Această furnitură. s'a luat cu călcarea 
legei complabilităței Statului, căci oferta 
casei «Rose & C-ie» din Londra a fost 
deschisa 24 ore după ora licitaţiunii şi 
nu S'a putut proba în ale cui mini a 
stat plicul cu oferta Rose & C- ie aceste 
24 ore în Bucureşti, căci stampila poştei 
din Bucureşti indică o primire la timp, 
însă deschiderea n'a fost făcută la ora 
licitaţiunii şi trecută în procesul-verbal 
al zilei. Ca curiositate este de notat că 
tocmai această ofertă, care s'a primit 
în urmă, tocmai aceasta a eşit cea mai 
eftină şi pe ea a căzut norocul adju- 
decaţiunei. Am reclamat la timp și în 
zadar onor. Dir. C. F. R. şi mai fa- 
cem astăzi o reclamațiune postumă, ce- 
rind anchetă asupra licitațiunei din 1 
Mai 1896. 

Ajungem în fine la a 4-a şi ultima 
adțudecaţiune, asupra fabricei engleze 
Ch. Price din Londra (250.000 kgr. 
ulei de rapiţă, licitaţiunea din 3 (15) 
Decembre 1897. 

Şi aci s'a călcat legile ţărei şi chiar 
condiţiunile impuse de caetele de sar- 
cine ale C. F. R. care zic, că cori-ce 
«ofertă făcută în alte condițiuni de cît 
«cele indicate în caetul de sarcine, de- 
«vine nulă». 

Oferta Ch. Price a fost făcută nu 
conform caetului de sarcine, ci conform 
probei, care s'a analisat, s'a găsit bună 
şi s'a făcut comanda casei Price în urma 
tratărilor îndelungate cu representantul 
ei Zeleslovici & C-ie, Brăila. 

Casa Price a renunțat deci a da con- 
form probei şi s'a conformat caetului de 
sarcine, după cît ni s'a afirmat verbal. 


Noi susţinem că nu trebuia să se 
analiseze proba Price, după cum nu s'a 
cerut și nu s'a analisat nici probele con- 

curente, Ceva foarte curios: La acea 
licitaţiune la care s'a presentat 9 lici- 
tatori, a fost o ofertă presentată în mod 
sincer de o casă din Paris (Bestford 
& C-nie) cu titlul de alef mineral colza, 
iar nu ca oferta Ch. Price presentată 
cu colza după probă. 

Ei bine, proba francesă, care era un 
ulei pe jumătate maï eftin ca al tuturor 
concurenţiior n'a fost trimisă la analisă, 
căci numele de mineral colza denota 
Sincer, amestecarea de ulei colza (de 
go bani kgr.) cu ulei mineral (de 20 
bani kgr.), iar uleiul englez care se 
presenta cu titlul «colza după probă» 
a fost analisat și preferat uleiului ro- 
minesc nefalşificat. Uleiul romiînesc a 
fost respins ca fiind numai cu 3 cen- 
time mai scump, de cît cel englez. 
Aceste 3 centime influenţa pentru în- 
treaga furnitură (în valoare de |, mi- 
lion) cu 7500 de lei, cari nu sint ciș- 
tigați pentru Dir. C. F. R. de oare-ce 
englezii fac transporturi mari și marfa 
stă mult timp pe socoteala Direcţiei, 

care timp curgerea inevitabilă a butoa- 

clor privește pe C. FE. R. pe cită vreme 
furnisorii romin! livrează marfa continui 
după trebuinţele administrației, deci per- 
derile prin scurgere sint evitate. 

Direcţia C. F. R. va rëspunde că nu 
avem dreptate, de oare-ce Ch. Price şi-a 
retras reserva pe care o făcea în ziua 
licitaţiei și dă marfa, nu conform pro- 
bei, ci conform caetului de sarcine. 
La aceasta vom respunde prin între- 
barea; Dacă C.F. R. ai admis ca Ch. 
Price să revie asupra ofertei sale, pen- 
tru ce ma admis şi oferta. verbală a 
fabricanţilor romini, cari aŭ propus să 
revie şi €i asupra ofertei lor, scăzind-o 
nu cu 3 centime,ci cu 5 centime, nu- 
mai să li se adjudece furnitura şi să 
nu'și vadă fabricele închise. 

Incă un cuvînt asupra acestui caz. 
Licitaţia s'a ţinut la *,, Decembre 1897 
şi adjudecaţia a avut loc tocmai la 28 
Ianuarie (9 Febr.) 1898. In tot acest in- 
terval s'a urmat tratative cu domnii Ze- 
lescovici & Co., representanţii casei din 
Londra, timp în care cursul uleiului de 
rapiţă a scăzut cu 5 centime la kgr. (vezi 
Bulletin des Halles Paris), ceea-ce a 
procurat fabricei engleze posibilitatea 
de a livra şi ea, sau cu un preţ mai 
scăzut, sau o marfă mai buna, de cît 
aceia pe care o intenționa în ziua li- 
citațieì. De sigur, că dacă în acest res- 
timp de tratări uleiul s'ar fi scumpit 
în loc d'a se efteni, casa streină şi-ar 
fi retras oferta îndată ce ar fi încetat 
pentru ea convenienţa, și aceasta cu 
cea mai mare înlesnire, de oare-ce ofer- 
tanților din țară li se pretinde depunerea 
unei garanții provisorii, pe cită vreme 
celor streini nu li se impune nici o sar- 
cină, nici chiar timbrul pretins pe oter- 
tele din ţară. 

Fată dar cum fabricanţii romini sunt 
jucaţi de cei streini, aceștia din urmă 
găsind un sprijin în administraţia C. 

F. R. care stă de vorbă după licitație cu 
representanţii caselor streine, însă nu 
ascultă pe producătorii naţionali cari nu 
realisează, după domniele-lor, desideratele 
unor buni furnisori. 


%* 
* * 


Ch. = încerca să intre ca furni- 
sor la C. F. R. însă, de oare-ce ofe- 
rea mai AM şi dupa probe, nu avea 
norocul de a fi adinis. 

O dată cu intrarea firmei Zelesco- 
vici & Com. (Brăila) ca intermediari 
între C. F. R. și fabrica Price, norocul 
acestei fabrice a început a suride și i 
s'a adjudecat furnitura de 250.000 kgr. 

Aci este momentul a spune ci Dir. 
C. F. R. nu are dreptul a admite o- 
ferte prin intermediari. Cum se face 
dar cå firma Zelescovici a jucat rolul 
de intermediari între Ch. Price şi C. 
F. R.? Şi să nu se obiecteze că nu a 
fost intermediar, căci iacă documentul 
prin care probam că C. E R au ad- 
mis intermediul d-lor Zelescovici: 

In ziua de 8 Februarie 1897, la li- 
citaţiunea de 30000 kgr. ulei de in 
(vezi procesul-verbal) sa deschis pli- 
cul conținînd oferta telegrafică a casei 
Ch. Price şi d. Miclescu a citit cu voce 
tare următoarele : 

«Nous avons appris par Mr. Zelsco- 
«vici et Com. de Braila que vous etu- 
«diey un nouveau contrat de 30000 kgr. 
«huile de lin. Nous pouvons vous afit... 
cete.» 

lată cum d. Miclescu calcă regulele 
stabilite la C. F. R. şi primește oferte 
prin intermediari protejaţi cari sunt în 
intimităţile furniturilor viitoare (nous 
avous apris par Mr. Zelescovici que 
vous etudiez...) intimități de cari pro- 
fanii nu pot avea cunoştinţă de oare-ce 
licitațiunile nu se publică în nici un ziar 
oficial saŭ neoficial, călcindu-se ast-fel 
legile àre. 

“lata şi scandaloasa urmare a acestei 
licitaţiuni de 30000 kør. : 

Ch. Price oferea după proba şi cu 
un preţ mai mare de cît Fr. G. Assan;*) 
cu toate acestea Ch. Price era să obție 
furnitura dacă nu făceam demersuri 
supra-naturale pe la toate autorităţile 
spre a proba dreptatea noastră, şi iată 
cum : 

Pentru ca Dir. C. F. R. să ne scoată 
marfa noastră mai scumpă de cît marfa 
străină, a considerat vama la ulei de in 
cu 30 de bani in loc de 35 bani pe 
kgr. Am prins de veste la timp și am 
obținut un certificat de la ministerul 
de finance care proba că vama e de 

5 bani. 

PARR (Ejde Ca ie Ra anu “sia 
mulțumit pe acest certificat şi a cerut 
un altul, din oficiu, care confirma pe 
cel d'intiiu. Lucrul era deci oficialmente 
probat de două ori, cu toate acestea 
Dir. serv. E, d. H. Marin, nu Sa mul- 
țumit nici cu aceasta și s'a dus în per- 


*) Şi la această licitațiune s'a luat in considerare 
o ofertă (Palmerin din Londra) sosită după ora li- 
citațiunel. 


soană la Direcţiunea Vămilor Romine 
spre a proba acestei autorități că râu 
aplică tariful vamal. 

Din aceste trei tentative infructuoase 
cari au scandalizat pe d-nii de la mi- 
nisterul de finance reese clar că există 
o persecuțiune vădită contra industrie 
nationale. 


* 
* * 


Persoanele cari aù citit în Poin/u ra- 
portul C. F. R., vor fi surprinse ca noi 
arătăm o diferinţă de 2 sau 3 centime, 
intre preţul uleiului strein şi al nostru. 
Raportul este ast-fel combinat în cît 
reiese că ofertele romine au fost de 2 
ori mai scumpe de cît cele streine. lată 
enigma acelei maestre combinaţiuni de 
condeid. Raportul are grija de a com- 
para preţul uleiului românesc încărcat 
de : vama, transport, cheiage (taxe cari 
represintă le. 31 bani ṣo la roo kg. 
ulei de rapiță) cu uleiul strein descăr- 
cat de aceste taxe. Fără de vamă să fie 
convinsă onor. Dir. C. F. R. că fabri- 
cele rominești ar sta închise, după cum 
steteaŭ înainte de 1886 cînd nu exista 
tariful autonom, tarif care nu este mare 
în Rominia, dacă îl comparăm cu ce 
este în alte state și anume: Vama în 
Statele-Unite N. A. 45 bani la kgr. 
Grecia 77 bani, Portugalia 73, Spania 
39, Brasilia 64, Austro-Ungaria 20, 
Rusia 54, Republica Argentina 50, Uru- 
guai 1.50, Rominia şobanilaker. (1.50 
find taxe de transport, cheagil, etc.). 


* 

Raportul C. F. R. arată că /abricele 
din țară evită concurenţa făcind un cartel. 
Calificăm această insinuare de neadevăr 
şi o demonstrăm chiar cu raportul sus 
citat al C. F. R. în care se vede că 
fabrica Mohr & Co., avea o furnitură 
care neputindu-se efectua la timp de 
către fabrica Mohr & Co., Direcţia C. 
F. R. a recurs la fabrica Assan, care a 
oferit singura; deci se proba că nu 
esista cartel. ste foarte adevărat că o 
învoiala între aceste 2 fabrici a existat 
timp de un an şi câte-va luni, însă ce 
va să zică unirea a 2 fabricanți cînd 
remîn pe din afară alţi 20 și când tote 
tabricele din Europa licitează ? Nu se în- 
elege prin cartel o tovărăşie între 2 
tabrice numai şi suntem siliți a face 
pentru Dir. C. F. R. definiţiunea vor- 
bei «cartel» (trust, accaparement) vorbă 
care însemnează unirea tuturor produc- 
torilor în scop de a monopolisa un ar- 
ticol, lucru care e departe a se fi prac- 
ticat faţă de Direcţia C. F. R. însă pe 
care tocmai această Direcţiune îl prac- 
tică în ţara noastră, unde tronează ca 
suverană nesocotind legile acestei ne- 
norocite ţări, căzută la direcţia citor-va 
personalităţi. Resultă dar că şi acest 
cap de acuzaţiune este neîntemetat. 


* 
* * 


Să venim acum la pretinsa spoliaţiune 
ce C. F. R. ne atribuce la o mică co- 

mandă de 2.000 kgr. ce ne-a făcut în 
1898 pe prețul de lei 1.28 kgr. Mai 
întîi trebue stabili, că neaprovisiona- 
rea la timpul oportun cu ulei, a con- 
dus pe Direcţie la cumpărarea în pripă 
a 2000 kgr., deci o rea gospodărie pa- 
tentă. In acest cap de acuzaţie se vede 
şi mai clar nesinceritatea și dorința ce 
predomină în raport de a induce pe d. 
ministru şi publicul în eroare. Ne ex- 
plicăm: Pentru a face mai bătátoare la 
ochi diferența de preţ între uleiul nos- 
tru și al casei Dübosc, se face comparaţia 
Juîndu-se preţul acesteia loco Hâvre, fără 
a se mai încărca cu vamă, transport cheia- 
ge, care după însuși raportul se urcă lazi 
lei 2; b. 100 kgr., plus ş lei de 100 kgr. 
Transport Hâvre-Galaţi, deci 1.28 lei 
al nostru trebuia comparat cu 101.25 
preţul real pentru Direcţie. Rezultă deci 
o diferență între noi și Diubosc de 26 
lei şi 73 b., ceca-ce la întreaga furni- 
tură de 2000 kgr. reprezintă o dife- 
renţă de lei 535. 

Şi aceasta se numeşte o spoliaţiune ? 
Ori-cine cunoaşte modul nostru de a 
trata afaceri, ne ştie incapabili de o 
meschinărie şi cei cari nu ne cunosc pot 
lesne judeca dacă un fabricant care fur- 
niseazăa pentru sutimi de mii de lei la 
o administraţie este în stare să o in- 
dispuie pentru o neînsemnată sumă de 
lei 535. Dar revolta e şi mai mare pen- 
tru noi, care am făcut sacrificii spre a 
da aceste 2,000 de kilograme cu ur- 
genja cerută de C. F. R., şi d-nul in- 
giner Carissy, cu care am tratat această 
afacere verbal, poate atesta că am sub- 
ordonat acceptarea acestei comenzi cum- 
părării cu un preţ «exorbitant» din Cer- 
năuți a unui vagon de rapiţă, căci în 
ţară nu se mai găsea la acea epocă. 

De altmintrelea scrisoarea noastră 
din 4 (16) Febr. 1897 (Serv. A) atestă 
cele ce înaintăm prin ultimele aliniate : 
«Menţinem aceasta ofertă 3 zile de azi, 
«nevoiţi fiind la rîndul nostru să nu 
«depășim această limită faţă de oferta 
«de săminţă ce avem din streinătate». 

La aceasta primim comanda d-lor cu 
No. 25,680 A., fără nici o rezervă fiind 
foarte fericiți că aŭ scăpat din încur- 
cătură şi astăzi ca mulţumire, suntem 
calomniați. 


* 
X JE 

Ajungem la lunga disertațiune a C. 
F. R., prin care se defăimează calilatea 
uleiului românesc, pe care de 12 ani îl 
furnisăm la C. F. R. și de aproape o 
jumătate de secol în ţară. 

Recunoaștem de la inceput că asu- 
pra acestui punct e foarte greu pentru 
un fabricant a se apăra, căci va vorbi 
ca interesat în cauză, deci fără autori- 
tate. Cerem şi aci o anchetă superioară 
pentru a se constata de cite ori a fost 
primit acest uleiii şi de cite ori refuzat 
comparativ cu cel unguresc, nemţesc, 
englez şi francez, căci nu este admi- 
sibil ca între miile de butoaie ce se 
consumă la C. F. R., să nu se găsească 
cîte-va, care, din neglijența unui lucră- 

tor să fi conţinut apa sai alte corpuri 
streine care să'i strice calitatea. 

Pînă la ancheta însă, trebue să pu- 
nem în vederea publicului imparțial, că 
acești domni, cari defăimează industria 
națională de uleiuri, tot aceștia ai de- 
fâimat industria morărică, cea mai pu- 
ternică din ţară și care are renumele 
ci în streinătate. 

D-nul Manescu— care din fericire nu 
mai este șef al serviciului comercial al 
C. F. R.—a zis: «făina rominească nu 
este bună, căci dacă ar fi bună nar 
veni în ţară făină de la Pesta», la care 
i S'a răspuns, că de 14 ani nu mai intră 
nici un vagon de fâină ungurească în 
ţară, deci rominii naù avut de mult 
ocasiunea să guste din făina ungurească 
necum să o aprecieze și să o claseze 
înaintea făinei Româneşti. 

Statistica arată că tocmai contrariul 
se petrec lucrurile, adica ungurii—care 
importă |, din griul pe care Rominia îl 
exporti—sunt mal în măsură a aprecia 
calitatea făinei eșită din grîul romiînesc, 
fară de care morile din Duda-Pesta ar 
fi nevoite să dea faliment. 

Dar cît cunoaște fostul director al 
serviciului comercial despre comerciul 
și industria ţărei, tot atit cunosc direc- 
torii technico-chimici de la C. F.-R., 
despre calitatea uleiului, Aceasta o vom 
proba imediat. 

După ce iscălitorii raportului lan- 
sează defăimarea şi asupra uleiuri- 
lor romineşti — caz ne mai pome- 
nit în analele altor ţări și calificat de 
trădare naţională în Ungaria — se in- 
cearca într'o lungă coloană să o pro- 
beze şi după o serie de considerante 
chimice relative la turbureală, limpezeală, 
întunecimea colorit etc. etc., lucru pe 
care toţi clienţii noștri sunt în stare de 
a le constata neexactitatea, conchid 
explicind în următorul mod causa pen- 
tru care nol nu ştim să fabricăm uleiul 
mai bine ca streinii : «Uleiul de in ro- 
«minesc se usucă după 48 ore (?!) ne- 
«fiind bine fiert, pentru ca fabricanţii 
cromini să nu piardă din cantitate nu 
<ferb uleiul îndestul, căci fierberea are 
«de resultat a micșora cantitatea pusă 
«în lucrare». 

Aceşti domni cred, ca uleiul fierbind 
se evaporă ca apa din locomotive. Pen- 
tru maniera cum se comportă uleiurile 
sicative fierbînd, îl trimitem la ori-ce 
tratat de technologie industrială, unde 
vor învăţa că uleiul de in fierbind în 
anumite condițiuni în loc de a perde 
din greutate, evaporindu-se, el cîştigă 
în greutate prin absorbirea oxigenului 
din aer. Şi aceşti oameni lipsiţi de cele 
mai elementare principii de chimie in- 
dustrială sunt judecătorii şi calomnia- 
torii calităței produselor naţionale. 

Cînd detăimarea vine de la o admi- 
nistrație superioară atit de rău-voitoare, 
este necesar a se face ancheta impar- 
țială asupra acestui lucru care ne dis- 
creditează economiceşte, care este de 
natură a ruina industria noastră şi a 
descuraja ori-ce alte întreprinderi in- 
dustriale din ţară. Dacă veţi întreba pe 

incinerare la Oe E. Roae alla -că 
uleiul Assan este prost, dacă veţi în- 
întreba pe lucrătorii de la atelierul de 
văpsitonie de la C. F. R. veţi afla ca 
uleiul Assan este bun. Pentru a proba 
aceasta vom aminti răspunsurile noastre 
la scrisoarea cu No. 67928 din 1897. 
Această afacere s'a petrecut ast-fel : Ni 
sa refuzat ulei, în 7 butoac ape care 
noi nu am voit să le luăm înapoi, caci 
noi ştiam că îndeplinesc condiţiunile 
caetului de sarcine. 

După o corespondenţă de mai multe 
luni, în care timp noi persistam a nu ri- 
dica cele 7 butoac, au fost recunoscute 
de buna calitate şi primite. A trebuit 
însă să punem o resistență energică 
nu pentru a obţine primirea celor 7 
butoae (cari nu reprezentau nimic com- 
parativ cu sutele de butoae ce furni- 
såm), dar pentru a nu lăsa să se creeze 
precedente rele, cari ne atingeau în 
prestigiul nostru. Am reuşit la aceasta 
numai în urma unei scrisori energice 
pe care am adresat-o d-lui H. Marin 
(serviciul E) şi în care ziceam în re- 
sumat : 

«Am luat în persoană probe din cele 
«7 butoae, le-am analisat și aŭ eşit 
«conforme cu caetul de sarcine, deci 
«bănuim că o mînă criminală saŭ in- 
«conscientă a preluat probele trimise de 
d-v. spre analisare».—( Scrisoarea noas- 
trå poartă data 1 lulie 1897). 


* 
* X* 


Relativ la licitaţiunea de 1.500 kgr. 
ulei de in cu un singur licitalor, la care 
tabricele romine maŭ fost primite, a- 
flăm prin raportul C. F. R. că această 
licitaţie n'a fost cu un singur licitator, 
ci cu doui. Aceasta este ceva nou pentru 
noi, care am stat în ziua de licitaţiune 
pină la sfîrşitul cînd am plecat in cor- 
pore, ca să reclamăm d-lui ministru al 
lucrărilor pnblice. Reclamaţiunea noas- 
tră se raporta numai la neprimirea o- 
fertelor noastre, «caz fără precedent în 
alte administraţiuni ale Statului». Nu 
ştiam însă că în acea zi eram victimele 
altor două nedreptăţi şi călcări de legi din 
partea C. F. R. Nu ştiam că după ora 
celor două licitaţiuni de ulei de rapiţă 


şi de in se va mai scotea din sertarele 
(serv. P.) înca 3 oferte cari s'au des- 
chis în secret dupa ora fixata şi anume: 
Budapester Filiale, Pinchy  Joharsohn 
& Com. Londra şi în fine Palmerin 
Londra. 

Concluziune : Cerem anchetă şi cerem 
să nu se primească olerte dupa ora 
fixată a licitaţiunilor 

* 
* * 

Furniturile de uleiuri depășind va- 
loarea de 100.000 de lei, trebuesc să 
treacă prin sancţionarea M. S. Regelui, 
care fiind surprins, şi întrebînd pen- 
tru ce C.F.R. nu se furniscază cuulei 


„din ţară, i S'a răspuns câ fabricele din 
ară sunt mici şi nu pot îndestula ce- 


PETE (oale malta (0 2). 

Se vede dară cum d-nii de laC.E. 
R. induc în eroare consiliul de admi- 
nistraţie, publicul (prin ziare) şi chiar 
pe M. S. Regele. 

Suntem în stare a proba cele de mai 
sus, iar aserţiunea că nu putem in- 
destula C. F. R. este probată deja prin 
faptul, că pină în 1893 numai o sin- 
gură fabrică romînă, frații G. Assan, aŭ 
lost furnisorul exclusiv al C. F. R. şi 
aceasta grație consilielor bine-voitoare 
ale d-lui G. Cantacuzino, actualul mi- 
nistru de finance, pe atunci director al 
C. F. R. Furnisorii romini au regretat 
mult retragerea d-lui Cantacuzino de 
Ja "Ga Bo RR, CACI dacă iile Liuia e i 
capul acestei administrații, industria ro- 
mină ar fi făcut progrese imense şi 
Rominia ar fi putut intra cu tărie în 
luptă pe terenul economic cu alte State, 
lupte care dupa expresiunea contelui 
Goluchowsky, va forma telul secolului 
viilor, după cum secolele trecute sai 
remarcat prin luptele religioase și de 
naționalitate. 


N 
* * 


Credem, că n'am lăsat nici un punct 
nelămurit din insinuosul raport al d-lui 
director al C. FE. R., cadrul însă ce 
ne-am impus ne-a obligat a ne limita 
strict în a răspunde făra alte comen- 
tarii, reservîndu-ne a reveni cind va 
fi momentul oportun prin memorii de- 
tailate și documentate asupra imense- 

lor neregularități și persecuţiuni inten- 
ţionate ce se săvirşesc zilnic în aceasta 
administraţie. 

Pentru că însă o acuzaţie de soiul 
celor de sus e. de natură a arunca 
discreditul asupra unei industrii și pen- 
tru că tot mai sperăm înca în legile 
ţăre!, în eventuala lor aplicaţiune, în 
dreptatea şi bunele sentimente a u- 
nora dintre Inalţii Demnitari cari cir- 
muesc ţara noastră, cerem cu insistență 
la cine de drept, numirea ună comisiuni 
de anchetă, compusă, bine înţeles, de 
oameni mai presus de ori-ce parția- 
litate care să ne escludă pentru tot- 
d'auna de la ori-ce furnitură, dacă a- 
cusările ce ni se aduc sunt adevarate 
și din contră så ni se dea satisfacția 
ce meritâm în cas de s'ar constata 
reaua voință şi calomnia celor de la 
Ca alee 

In aşteptarea resultatului acelei an- 
chete, vom expune chiar asta-zi la 
cîte-va magasine mari din Capitală bo- 
cale cu uleiul nostru, pentru ca per- 
soanele cari nu cunosc superioritatea 
fabricatelor noastre să poată constata 
modul cum uleiul se presintă. 

Pentru, a. nu se zice că aceasta va 
fi un fabricat de exposiţie, învităm pe 
ori-ce om de știință să ne viziteze fa- 
brica şi să-și preleveze în mod gratuit 
probe din reservoare, spre analisare. Nu 
ne adresăm la oameni de specialitate, 
căci aceia cunosc prin întrebuințare zil- 
nică prea bine articolele ce usina noas- 
trå produce şi suntem siguri că la ne- 
voe zece mii de glasuri ar putea certi- 
fica în unul singur, că uleiul din fa- 
brica Assan este primul în consu- 
maţie. 

Lăsăm la aprecierea ori-cui să ju- 
dece dacă uleiul ce predăm C. F. R. 
unde se analisează în continuu și unde 
numai prieteni nu am fost, destul de 
dibaci a ne tace, poate fi mai interior 
de cît cel ce punem în consumaţie, 
unde drept ori-ce control nu avem de 
cît opiniunea publică pe care am știut 
să ne-o căpătăm printr'o activitate o- 
nestă şi conștiincioasă. 


Fraţii G. ASSAN 


pentru fabricanți! de uleiuri) vegetale. 


